CELEX: 62021TN0472
Language: fi
Date: 2021-08-04 00:00:00
Title: Asia T-472/21: Kanne 4.8.2021– RTE v. ACER

20.9.2021   
            
            
               FI
            
            
               Euroopan unionin virallinen lehti
            
            
               C 382/32
            
         
      Kanne 4.8.2021– RTE v. ACER
      (Asia T-472/21)
      (2021/C 382/45)
      Oikeudenkäyntikieli: englanti
      
         Asianosaiset
      
      
         Kantaja: RTE Réseau de transport de l’électricité (Pariisi, Ranska) (edustajat: asianajaja M. Levitt, Solicitor B. Byrne ja asianajaja D. Vasbeck)
      
         Vastaaja: Euroopan unionin energia-alan sääntelyviranomaisten yhteistyövirasto (ACER)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kantajaa koskevin osin vastaajan valituslautakunnan 28.5.2021 tekemän päätöksen A-001-2021 (konsolidoitu) (jäljempänä päätös), jolla on pysytetty vastaajan 30.11.2020 tekemä päätös 30/2020
               
            
                  —
               
               
                  hyväksymään vaatimukset, jotka kantaja on esittänyt valituskirjelmässään vastaajan valituslautakunnassa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että päätöksessä on tehty oikeudellinen virhe, koska pysyttäessään vastaajan 30.11.2020 tekemän päätöksen 30/2020 vastaajan valituslautakunta on lainvastaisesti laajentanut sähköasetuksen (1) 16 artiklan 13 kohdan ja CACM-asetuksen (2) 74 artiklan soveltamisalaa ja loukannut SEU 5 artiklan 2 kohdan mukaista annetun toimivallan perusperiaatetta.
               
            
                  2)
               
               
                  Toinen kanneperuste, joka perustuu siihen, että päätöksessä on tehty oikeudellinen virhe, koska vastaajan valituslautakunta on tulkinnut virheellisesti merkityksellisiä oikeussääntöjä ja koska se ei ole soveltanut oikein asianmukaisia parametreja yhteisen uudelleenmäärittelyn ja vastakaupan kustannustenjakomenetelmän luomiseksi keskeisen kapasiteetin laskenta-alueen osalta.
               
            
                  3)
               
               
                  Kolmas kanneperuste, joka perustuu siihen, että päätöksellä loukataan hyvän hallinnon periaatetta ja siinä ei ole noudatettu perusteluvelvollisuutta eikä se täytä niitä oikeudellisia vaatimuksia, jotka on asetettu vastaajan valituslautakunnalle muutoksenhakuelimenä.
               
            
                  4)
               
               
                  Neljäs kanneperuste, joka perustuu siihen, että päätöksessä on tehty oikeudellinen virhe, koska vastaajan valituslautakunta on tulkinnut ja soveltanut virheellisesti asetuksen (3) 3 artiklaa ja siihen liittyviä unionin oikeuden säännöksiä ja periaatteita, jotka koskevat kieliä, joilla vastaajan on laadittava päätöksensä, mukaan lukien SEUT 342 artikla, SEU 3 artiklan 3 kohta, unionin perusoikeuskirjan 22 artikla, ACER-asetuksen (4) 44 artiklan 1 kohta, oikeusvarmuuden periaate ja puolustautumisoikeudet.
               
            
         (1)  Sähkön sisämarkkinoista 5.6.2019 annettu Euroopan parlamentin ja neuvoston asetus (EU) N:o 2019/943 (EUVL 2019, L 158, s. 54).
      
         (2)  Kapasiteetin jakamista ja ylikuormituksen hallintaa koskevien suuntaviivojen vahvistamisesta 24.7.2015 annettu komission asetus (EU) 2015/1222 (EUVL 2015, L 197, s. 24).
      
         (3)  Euroopan talousyhteisössä käytettäviä kieliä koskevista järjestelyistä annettu neuvoston asetus N:o 1 (EYVL 1958, P 17, s. 385), sellaisena kuin se on viimeksi muutettuna 13.5.2013 annetulla neuvoston asetuksella 517/2013 (EUVL 2013 L 158, s. 1).
      
         (4)  Euroopan unionin energia-alan sääntelyviranomaisten yhteistyöviraston perustamisesta 5.6.2019 annettu Euroopan parlamentin ja neuvoston asetus (EU) 2019/942 (uudelleenlaadittu) (EUVL 2019, L 158, s. 22).